Amíg ön másra figyelt, a kormány egy rakás pénzt már megint elköltött
Nem, nem oktatásra és egészségügyre ment az adóforint. De majdnem. Sportlétesítmény van közte.
Megjelent a legfrissebb Magyar Közlöny, amiből összesítjük a kormányzati költéseket. Csak felsorolunk, utána pedig összeadjuk a számokat. Részletezhetnénk, de minek?

-   Összesen mintegy 10,2 milliárd forintot szán a kormány a 2017-es vizes világbajnoksághoz kapcsolódó egyes létesítmények felújítására, illetve kialakítására.
-   103 milliárdot költ börtönökre a kormány.
-   Félmilliárd megy a Zrínyi-emlékévre.
-   Összesen 9,7 milliárd forintot szán a kormány az idei költségvetésből a Nemzeti Élelmiszerlánc-biztonsági Hivatal (Nébih) és a megyei kormányhivatalok pénzügyi helyzetének rendezésére.
-   4,8 milliárd forinthoz jut a Fiumei úti Sírkert.
-   Bónusz, a 2016-os költségvetésből 400 millió forintot csoportosítsanak át a Lakitelki Népfőiskola beruházására.

Ez 128,6 milliárd forint.

(Magyar Közlöny, MTI)
kormány